पैसा आएगा, तभी प्रारंभिक नियोजित शिक्षकों को मिलेगा वेतन
विवि-कॉलेज शिक्षक को वेतन नहीं
विश्वविद्यालयकॉलेज के शिक्षकों और कर्मचारियों का भी दो माह का वेतन बकाया है। विश्वविद्यालयों की ओर से उपयोगिता प्रमाणपत्र नहीं आने के कारण वेतन-पेंशन राशि नहीं भेजी जा रही है। उपयोगिता प्रमाणपत्र आने के बाद शिक्षा विभाग राशि जारी करने पर वित्त विभाग से सहमति लेगा। इसके बाद ही राशि भेजी जाएगी। वित्त विभाग ने ही इस पर रोक लगाई है।
वित्तरहित डिग्री कॉलेज को अनुदान नहीं
वित्तरहितडिग्री कॉलेजों को वर्ष 2011 का अनुदान इस साल नहीं भेजा जा सका है। इससे शिक्षकों-कर्मचारियों को वेतन नहीं मिल सका है। इनका अनुदान भी 2010 की अनुदान राशि का उपयोगिता प्रमाणपत्र नहीं आने के कारण रुका है। विश्वविद्यालयों की ओर से उपयोगिता प्रमाणपत्र विभाग को भेजने की कार्रवाई शुरू हुई है। उम्मीद है कि जनवरी में अनुदान राशि के रूप में 109 करोड़ भेजे जाएंगे।
शिक्षकों के नए साल का उमंग पड़ सकता है फीका, तीन से चार माह का बकाया है वेतन
एजुकेशनरिपोर्टर|पटना
प्राथमिकसे विश्वविद्यालय तक के शिक्षकों और शिक्षा कर्मियों का वेतन दो से चार माह तक का बकाया है। यह नए साल के उमंग में बाधक बना है। प्रारंभिक नियोजित शिक्षकों के बकाया वेतन के लिए केंद्र सरकार से सर्व शिक्षा अभियान के तहत आने वाले पैसे का इंतजार है। राज्य के करीब पौने तीन लाख प्रारंभिक शिक्षक को वेतन सर्व शिक्षा अभियान की राशि से मिलता है। इस राशि में 60 फीसदी केंद्र और 40 फीसदी राज्य का रहता है।
बिहार शिक्षा परियोजना परिषद ने केंद्र सरकार से आग्रह किया है कि सर्व शिक्षा अभियान के तहत दूसरी किस्त भेजें। पहली किस्त में केंद्र सरकार ने 1742 करोड़ और राज्य सरकार ने 1355 करोड़ रुपए दिए हैं। अब केंद्र से पैसा आएगा, तब वेतन जारी होगा। 66 हजार प्रारंभिक नियोजित शिक्षकों को वेतन बिहार सरकार देती है। बकाया वेतन के लिए 66 हजार के लिए राशि जनवरी के प्रथम सप्ताह में भेजे जाने की संभावना है। इनका तीन से चार महीने का वेतन बकाया है। वहीं, माध्यमिक और उच्च माध्यमिक नियोजित शिक्षकों का भी दो माह से वेतन बकाया है। इनके लिए भी राशि जल्द भेजी जाएगी।
hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva